આશા ભોસલેએ હાલમાં એક રિયલિટી શોમાં મહેમાન તરીકે હાજરી આપી હતી અને એમાં બે સ્પર્ધકો જાસુ ખાન અને અદનાન હુસેનના પરિવારની સ્ટોરી સાંભળીને તેમને બન્નેને પચીસ-પચીસ હજાર રૂપિયા આપવાનું નક્કી કર્યું છે. જાસુના પિતાને દારૂનું વ્યસન છે. તેથી ૧૩ વર્ષના જાસુએ ઘરની જવાબદારી પોતાના પર ઉપાડી લીધી છે. જાસુ લગ્ન અને ઇવેન્ટમાં ગીતો ગાઈને ઘરનાં બિલ ભરે છે. બીજી બાજુ અદનાનનો પરિવાર તેના સિન્ગિંગ લેસન માટે ખૂબ જ આકરી મહેનત કરી રહ્યો છે. આ વિશે આશા ભોસલે કહે છે, ‘જીવનમાં બાળપણ ખૂબ જ મહત્વનો સમય હોય છે અને એ પરથી જ તમારું ભવિષ્ય ઘડાય છે. દરેકને તેમનું બાળપણ કોઈ પણ ચિંતા વિના જીવવાનો અધિકાર હોવો જોઈએ, કારણ કે એ દિવસો પાછા નથી આવવાના. આ બાળકોને તેમની સફળતા માટે પ્રોત્સાહન પૂÊરું પાડવા મેં બન્નેની ફૅમિલીને ૨૫,૦૦૦ની મદદ કરી છે.’